Apa kang lagi dialami dening awakmu, ilange akeh uwong, ing saindenging donya, tanpa bisa dilacak ing ngendi lungane, diarani 'pangangkatan' dening greja. Bab iki uwis diramalake ewunan taun kepungkur dening Gusti Yesus lan ditulis ana ing Kitab Suci dening Rasul Paulus. Awakmu bisa maca babagan iku ing kitab Tesalonika siji bab 4, ayat 13 nganti 17. Unine, "Sabanjuré, para Sadulur, karepku kowé aja nganti padha ora mangerti bab para wong kang wus mati, supaya kowé aja padha sedhih kaya wong-wong liya kang ora duwé pangarep-arep. Amarga yèn kita pracaya, menawa Yésus wus séda lan wus kawungokaké, kita uga pracaya, menawa lantaran Yésus, Allah bakal ngempalaké wong-wong kang wis mati mau bareng karo Panjenengané. Bab iku padha dakkandhakaké marang kowé sarana pangandikané Gusti: Kita kang isih urip, kang isih kari nganti tumeka rawuhé Gusti, babar pisan ora bakal ndhisiki kang wis padha mati. Sabab sawusé ana tengara, yaiku samangsa panggedhéné malaékat nyuwanten sora, sarta kalasangkaning Allah kaunèkaké, Gusti piyambak bakal tumedhak saka swarga, lan wong-wong kang mati ana ing Kristus bakal padha tangi dhisik. Sawusé iku, kita kang isih urip, kang isih kari, bakal padha kapulung bareng karo wong-wong mau ana ing méga, methukaké Gusti menyang awang-awang. Mangkono kita bakal bebarengan karo Gusti ing salawas-lawasé." Ing kene, tembung "mati" nunjuk ing uwong kang mati sacara fisik ananging nyawane ana ing Gusti Yesus. Filipi bab 3 ayat 20 lan 21 nulisake, "Sabab kita iki wargané swarga lan saka kono uga kita nganti-anti Gusti Yésus Kristus kang jumeneng Juruwilujeng, kang bakal nyantuni badan kita kang nistha iki, temahan dadi madha-rupa karo sarirané kang mulya, manut pangwaosé kang bisa nelukaké samubarang kabèh marang Panjenengané." Dadi piye nasibe uwong kang ngibadah ing greja nanging ora katut diangkat? Ngibadah ing greja utawa dadi uwong apik ora nggawe uwong dadi anak Allah. Yokanan bab 3 ayat 3 nganti 6 nulisake, "Yésus paring wangsulan, pangandikané, "Satemené Aku pitutur marang kowé: menawa wong ora kalairaké manèh, iku ora bisa weruh Kratoning Allah."Unjuké Nikodémus, "Kadospundi sagedipun tiyang kalairaken, manawi sampun sepuh? Punapa saged lumebet malih dhateng guwa-garbaning ibunipun, lajeng kalairaken malih?" Yésus paring wangsulan, pangandikané, "Satemené Aku pitutur marang kowé: menawa wong ora kalairaké saka banyu lan Roh, iku ora bisa lumebu ing Kratoning Allah. Apa kang lair saka ing daging, iku asipat daging lan apa kang lair saka Roh, iku asipat roh. ."
Pangangkatan iku kedadean pertama ing jaman kang diarani Mangsa Kasangsaran Gedhe dening Kitab Suci. Mangsa Kasangsaran Gedhe iku mangsa pitung taun ing ngendi Gusti nuduhake bebendu marang dosa ing donya lan Gusti bakal rawuh meneh dadi pangwasa ing donya. Mateus bab 24 ayat 21 nganti 25 nulisake, "Lan saupama dina-dinané sangsara iku ora dicepetaké, sarupaning wong ora tulus slamet; nanging marga wong-wong kang pinilih, dina- dina iku bakal dicepetaké. Ing wektu iku, menawa ana wong kang kandha marang kowé: Delengen Mésias ana ing kéné, utawa Mésias ana ing kana, kowé aja padha ngandel. Sabab Mésias-mésias palsu lan nabi-nabi palsu bakal muncul sarta padha gawé pratandha-pratandha gedhé lan kaélokan-kaélokan kanggo nasaraké, saupama bisa iya tumrap para kang pinilih. Lah Aku wus ngandhakaké iku marang kowé sadurungé kelakon." Ing wektu pitung taun iku Gusti bakal nyiptakake bebendu gedhe ing donya liwat pitung segel, pitung sangkakala lan pitung pangadilan bokor. Kabeh iku katulis ana ing kitab Wahyu. Bukune Dr. Jack Van Impe's kanthi irah-irahan Revelation Revealed lan bukune Dr. Jimmy DeYoung's kanthi irah-irahan Revelation: A Chronology iku sumber kang apik kanggo mahami kitab Wahyu. Bukune Dr. David Jeremiah's Answers to the Unsolved Mysteries of Prophecy uga sumber kang apik kanggo mahami kitab Wahyu. Pitung taun mangsa kasangsaran bakal mandheg nalika srengenge lan rembulan dadi peteng. Mateus bab 24 ayat 29 lan 30 nerangake, "Sawisé kasangsaran ing wektu iku, banjur sanalika srengéngé bakal dadi peteng lan rembulan bakal ora nyunaraké padhangé sarta lintang- lintang bakal padha runtuh saka ing langit, apadéné pikukuh-pikukuhing langit bakal padha gonjang-ganjing. Ing nalika iku bakal katon pratandhané Putraning Manungsa ana ing langit lan sakèhing bangsa ing salumahing bumi bakal padha ngadhuh-adhuh, banjur padha ndeleng Putraning Manungsa rawuh nitih méganing langit, ngagem pangwasa lan kamulyan gedhé. ." Kéwan iku bakal dibuwang ing neraka,. Kewan lan nabi-nabi palsu bakal kacemplungaké urip-uripan ing sagara geni welirang kang murub ngalad-alad. Wahyu bab 19 ayat 20. Kristus bakal nguwasani donya saka Yerusalem sewu taun suwene. Iku kang diarani milenium. Mangsa kasangsaran nuduhake marang uwong menawa Gusti iku dudu mung Gusti kang asih kang masrahake Putrane seda ing kayu salib kanggo nebus dosa-dosa manungsa nanging uga Gusti kang adil kang ora paring ukuman marang dosa.
Katulis ing Kitab Suci, ana Kitab Dhaniel, menawa Gusti mbukakake telung wahyu marang Dhaniel babagan papat kerajaan kang bakal nguwasani donya sisih kulon sak durunge Yesus Kristus mrentah donya sewu tau suwene. Dhaniel bab 2 nerangake wahyu kapisan kang nggambarake karajan-karajan minangka reca kang gedhe banget lan mencorong ngedab-edabi. Wahyu kapindho awujud kewan wengis. Bab iki diceritakake ing bab 7. Dhaniel bab 8 ngemot wahyu babagan wedhus gembel lan wedhus berok. Telung wahyu iku numuju ing kapat karajan kang nuduhake wigatine saben karajan ing sesambetane karo kelanggengan kang dingendikake dening Gusti. Papat karajan iku Babylon, Medo-Persia, Yunani, and Rum. Uni-Eropa iku karajan Rum ing Kitab Suci, kang ing wahyu kapisan Dhaniel digambarake minangka sepuluh driji lan ing wahyu kapindho digambarake minangka sepuluh sungu. Karajan Rum kang urip maneh, kang ajejeneng Uni-Eropa, iku sawijining federasi lan kuwat kaya wesi (tosan) nanging ringkih kaya lempung. Lemah amarga kurang manunggal. Ing Uni-Eropa iki ana sepuluh pamerentahan kang kakuwatan lan kamanunggalan sejatine saka pemimpin karismatik kang ora bakal katon nganti sawise pangangkatan. Pemimpin iki diarani Antikristus. Munggahe kekuwasaan uwong Eropa lan Antikristus diterangake ono ing kitab Dhaniel. Dhaniel bab 2 ayat 40 lan 41 nerangake, "Sasampunipun menika badhe wonten karajan ingkang angka sekawan, ingkang atosipun kados tosan; plek kadosdene tosan ingkang ngreremuk, karajan punika badhe ngremuk lan nglebur sadaya-sadayanipun. Punapadene ingkang kauningan ing gusti kawula, suku tuwin driji-drijinipun saperangan ingkang kadamel lempungipun kundhi, saha saperangan tosan, punika ateges, bilih krajan wau rengka; pancen krajan wau inggih atos kados dene tosan, cocog kaliyan ingkang kapirsanan dening gusti kawula, tosan wau campur kaliyan lempung." Dhaniel bab 7, ayat 23 nganti 25 nerangake, "Mangkene pangandikane: "Kewan kang kapat iku krajan kang kapat kang bakal ana ing bumi, kang bakalebeda karo sakehing krajan lanbakal nguntal salumahing bumi kabeh, kang nuli kaidak-idak lan remuk. Sungu sapuluh iku raja sapuluh kang muncul saka ing krajan iku. Sawuse iku banjur bakal ana ratu kang muncul, kang beda karo para ratu kang dhisik sarta kang bakal ngesorake ratu telu. Iku bakal ngucapake tetembungan kang nglawan marang Kang Mahaluhur, sarta mbudi-daya ngowahi wektu lan angger-angger, tuwin sakehe wong mau bakal kaprasahake ing astane ratu mau lawase samangsa lan rongmangsa sarta satengah mangsa (telu setengah taun, setengah taun kapindho in Mangsa Kasangsaran)."
Antikristus bakal dadi pemimpin karismatik kang bakal bisa nggodha pangandele akeh uwong amarga pinter omong. Njedule kuwasane ora dimangerteni lan ora nyolok. Wiwitane ora ana kang ngerti, lan ora bakal dimangerteni sanadyan dening uwong kang ing sekitare. Nanging, ing satengahe mangsa kasangsaran, pemimpin iku ngumumake menawa dheweke iku Gusti lan nyirnakake kabeh uwong kang nglawan. Bab Antikristus iki digambarake ing kitab Wahyu bab 13, ayat 1 nganti 10. Ing satengahing mangsa kasangsaran, telu setengah taun sawise pangangkatan, Antikristus bakal ngumumake menawa dheweke iku gusti saka bait suci kang anyar ing Yerusalem. Bangsa Yahudi bakal nolak dheweke, kang bakal gawe bebendune, lan dheweke bakal nyoba nyirnakake bangsa Yahudi lan mateni sapa wae kang nglawan. Dhaniel bab 11 ayat 36 nulisake, "Raja iku bakal tumindak sawenang-wenang, bakal ngluhurake lang ngegungake dhiri ana ing ngarepe sadhengah allah. Uga ana ing ngarsane Gusti Allah kang ngungkuli sakehe allah, bakal ngucapake tembung-tembung kang ora pantes babar-pisan, sarta bakal begja nganti tumeka ing sakatoging bebendu; amarga apa kang wus katetepake iku bakal kelakon." Mateus bab 24 ayat 15 nganti 18 nulisake, "Anadéné samangsa kowé padha weruh 'ambeksiyaning juru pangrusak' ngadeg ing panggonan suci, kang kapangandikakaké lantaran Danièl -- sing sapa maca siyagaa --wong-wong ing Yudéa padha ngungsia menyang pagunungan. Wong kang lagi ana ing payon aja mudhun njupuk barang-barang saka ing omahé. Lan wong sing lagi ana ing pategalan aja mulih njupuk sandhangané." Ayat 21 nulisake, "Amarga ing wektu iku bakal ana sangsara gedhé; kang durung tau kalakon wiwit wiwitaning jagat nganti sapréné lan uga ora bakal kalakon manèh." Nyedhaki satengahe Mangsa Kasangsaran, Antikristus bakal ngudokake kabeh uwong nandhani bathuke utawa tangan tengene lan ora ngijinake sapa wae tetuku utawa adol barang tanpa tenger iku. Tenger iku mungkin kaya chip komputer kang ngemot kabeh katerangane saben uwong. Kabeh kang pracaya marang Antikristus kanggo ngrampungake masalah kang diadhepi donya ing mangsa iku lan nganggo tenger ono ing bathuke utawa tangan tengene bakal nandhang bebendune Gusti salawase. Bab iki ditulis ana ing Wahyu bab 13 ayat 16 lan 17. Ayat iki nerangake "Kéwan kang kapindho mau marakaké wong kabèh, gedhé utawa cilik, sugih utawa mlarat, mardika utawa batur, padha diwènèhi tenger ana ing tangané tengen utawa ing bathuké, sarta ora ana wong bisa tetuku utawa dodolan kajaba mung kang kanggonan tenger mau, yaiku jenengé kéwan mau utawa angka pétunganing jenengé." Wahyu bab 14 ayat 9 nganti 11
nerangake, "Tumuli ana malaékat liya, kang katelu nusul, pangandikane kanthi swara sora, "Menawa ana wong kang nyembah marang kéwan lan marang recané iku, tuwin nampani tenger ana ing bathuké utawa ing tangané, iku bakal ngombé anggur bebenduné Allah, kang wis kasadhiyakaké tanpa campuran ana ing tuwung dedukané; sarta bakal kasiksa kalawan geni lan walirang ana ing ngarepé para malaékat suci lan ing ngarsané Sang Cempé. Anadéné asepé geni paniksa iku kumelun ing salawas-lawasé, lan paniksané tanpa lèrèn rina-wengi, yaiku kang padha nyembah marang kéwan lan recané iku, mangkono uga sapa kang nampani tengering jenengé." Piye carane Uni-Eropa dadi panguwasa, piye nasib Amerika lan Rusia? Aku nulis iki sakdurunge pangangkatan iku kelakon lan amarga Kitab Suci ora nyebutake Amerika, aku ora ngerti pasti. Tapi saka apa sing tak mangerteni saiki, aku ngrasa yen liwat sawetara kedadean, ekonomi Amerika bakal bangkrut. Rusia, Iran lan negara Islam liya bakal bebarengan nyerang Israel. Gusti bakal nyirnakake tentarane lan karusakane bakal gedhe nganti Israel mbutuhake wektu pitung wulan kanggo ngubur mayate. Bab iki katulis ing Yehezkiel bab 38 lan 39. Yeheskiel bab 38, ayat 8 lan 9 nerangake "After many days you will be called to arms. In future years you will invade a land that has recovered from war, whose people were gathered from many nations to the mountains of Israel, which had been desolate. They had been brought out from the nations, and now all of them live in safety. You and all of your troops and the many nations with you will go up, advancing like a storm; you will be like a cloud covering the land." Ayat 16 nerangake, "In days to come, O Gog, I will bring you against my land, so that the nations may know me when I show myself holy through you before their eyes." Bab 39, ayat 3 nganti 5 nerangake, "Then I will strike your bow from your left hand and make your arrows drop from your right hand. On the mountains of Israel you will fall, you and all your troops and the nations with you. I will give you as food to all kinds of carrion birds and to the wild animals. You will fall in the open field, for I have spoken, declares the Sovereign Lord." Ayat 12 lan 13 nerangake, "For seven months the house of Israel will be burying them in order to cleanse the land. All the people of the land will bury them, and the day I am glorified will be a memorable day for them, declares the Sovereign Lord." Sapa menawa dudu Gusti kang bisa paring predhiksi lan nulisake papat karajan kang bakal duwe kakuwasan antarane taun 500 SM lan saiki, lan pirsa menawa Kerajaan Rum bakal urip maneh limalas taun sawise ambruk. Gusti uga paring predhiksi tertulis babagan bangsa-bangsa kang bakal bareng karo Rusia nyerang Israel ing
jaman nalika karajan Rum uripe maneh. Bangsa-bangsa kang bakal nyerang Israel bareng karo Rusia yaiku Suriah, Mesir, Iran, Afghanistan, Pakistan, Turki, Ethiopia, Somalia, Sudan, Libia, Saudi Arabia, lan Libanon. Yeheskiel 38:2-6 nerangake, "Son of man, set your face against Gog, of the land of Magog, the chief prince of Meshech and Tubal; prophesy against him and say: This is what the Sovereign Lord says: I am against you, O Gog, chief prince of Meshech and Tubal. I will turn you around, put hooks in your jaws and bring you out with your whole army - your horses, your horsemen fully armed, and a great horde with large and small shields, all of them brandishing their swords. Persia, Cush and Put will be with them, all with shields and helmets, also Gomer with all its troops, and Beth Togarmah from the far north with all its troops - the many nations with you." Kanggo nemtuake sapa wae bangsa iku, awakmu kabeh kudu ngerti bangsa-bangsa kang ana ing taun 500 SM nalika kitab Yeheskiel ditulis. Magog ing Rusia lan Ukraina, Meshech, Tubal, Gomer, lan Togarmah iku bagian Turki modern. Ing jaman iku, Afghanistan, Pakistan, lan Iran ajejeneng Persia. Dene Ethiopia, Somalia, lan Sudan ajejeneng Cush, lan Libia ajejeneng Put. Antikristus bakal ngapusi donya menawa dheweke nduweni kekuwatan kanggo mujudake tentrem lan kamakmuran ing donya. Gusti Yesus ngendika ana ing Yokanan bab 14, ayat 6, "Pangandikané Yésus, "Aku iki dalané, sarta jatiné kayektèn lan urip. Ora ana wong siji-sijia kang bisa sowan marang Sang Rama, menawa ora metu Aku." Lukas bab 9 ayat 25 nerangake, "Apa gunané wong bisa ndarbèni donya iki kabèh, nanging njalari tiwas lan kapitunané awaké dhéwé?" Rum bab 3 ayat 23 nulisake, "Marga wong kabèh wus padha gawé dosa sarta kélangan kamulyaning Allah." Rum bab 6 ayat 23 nulisake, "Awit pituwasé dosa iku pati, balik peparingé Allah iku urip langgeng ana ing Kristus Yésus, Gusti kita." Loro Korinta bab 5, ayat 21 nulisake, "Panjenengané kang ora tepang karo dosa, wus kadosakaké marga saka kita, supaya ana ing Panjenengané kita kabeneraké déning Allah." Gusti Yesus ora mung manungsa kang becik nanging uga Putra ontang-antinge Gusti. Gusti Yesus, kang ora pernah tumindak dosa, nanggung dosamu lan seda ngganteake panggonanmu ing kayu salib dadi tebusan kanggo dosamu. Rum 10:9 nulisake, "Sabab, menawa sarana cangkemmu kowé ngakoni yèn Yésus iku Gusti, lan atimu ngandel menawa Allah wus mungokaké Panjenengané saka ing antarané wong mati, kowé bakal kaslametaké." Ayat-ayat iki nerangake menawa kita kabeh iku wong dosa, ora ana sing ora dosa, lan ora ana dalan ning Swarga kajaba liwat Gusti Yesus. Pituwase dosa iku pati. Mulane kabeh kang ora pracaya marang sedane Gusti Yesus ana ing kayu salib dadi tebusan
kanggo dosa-dosane lan ora nganggep Yesus iku Gusti bakal urip ana ing neraka salawase tanpa bisa mlayu. Sanadyan apike kaya ngapa urip kita ing donya, tetep ora ana regane yen kita kabeh mlebu neraka salawase tanpa ana pangarep-arep bebas. Ing satengahe Mangsa Kasangsaran Gusti bakal ngirim reka daya kang kuwat marang kabeh kang nolak Gusti Yesus dadi juruwilujenge. Loro Tesalonika bab 2, ayat 11 lan 12 nulisake, "Iya iku sababé Allah anggoné ndhatengaké panasaran marang wong-wong iku, kang njalari padha pracaya marang kang goroh, supaya wong kabèh kang padha ora pracaya marang kayektèn, kaukum lan seneng marang piala." Ayat 10 nulisake, "wong-wong bakal nemu karusakan jalaran padha ora nampani sarta nresnani kayektèn kang ndadèkaké karahayoné." Yokanan bab 3, ayat 19 lan 20 nulisake, "Anadéné paukuman iku mangkéné: Pepadhang iku wus tumeka ing jagat, nanging manungsa padha luwih rumaket marang pepeteng, katimbang karo pepadhang, amarga panggawé-panggawéné ala. Sabab sapa baé kang nindakaké piala mesthi sengit marang pepadhang lan nyingkur pepadhang, supaya aja nganti katon panggawéné kang ala iku." Donya bakal diapusi lan pracaya menawa Antikristus iku juruwilujeng donya, nanging menawa awakmu ngrasa yen Gusti ndhodhog lawange atimu ngandhani menawa Kitab Suci iku bener lan awakmu iku wong dosa kang butuh pangapura, ojo nyeyuwe. Awakmu kudu cepet- cepet nampi timbalane Gusti nalika Pamjenengane ngendika. Akoni menawa awakmu iku wong dosa lan nampa sedane Gusti Yesus ing kayu salib dadi bayaran kanggo dosamu. Gusti ora seneng marang dosa. Dosa ngrusak samubarang sing dikenani. Gusti ing sih-susetyane, sanadyan kita ora pantes nampa, ngganjar kasempatan sepisan maneh kanggo mbalik saka dosa lan dislametake saka paukuman. Sanadyan akeh kang kapusan lan melu Antikristus, nanging tetep ana uwong kang mratobat saka dosane lan kaslametake. Wahyu bab 7, ayat 13 lan 14 nulisake, "Tumuli ing antarané para pinituwa mau ana kang ndangu marang aku, "Sapa kang padha nganggo jubah putih iku lan pinangkané saka ngendi?" Atur wangsulanku, "Bapa, punika panjenengan ingkang uninga." Pinituwa mau banjur ngandika marang aku, "Iku para kang luwar saka ing sangsara gedhé sarta wus padha ngumbah jubahé nganti putih sarana rahé Cempé iku." Sanadyan bebendune Gusti diwutahake marang dosa donya, Gusti isih ninggalake akeh saksi. Sauwise pangangkatan Gusti bakal ngirim saksi loro kang bakal katon in Yerusalem nganggo jubah putih. Uwong iku bakal ngelingake donya babagan paukuman kang bakal diganjar marang dosa-dosa donya. Donya bakal nyoba mateni saksi-saksi kuwi, nganti tengah-
tengah mangsa kasangsaran, telu setengah taun sawise pangangkatan. Mayate bakal pating glethak ana ing dalan-dalan nganti telu setengah dina. Banjur Gusti bakal nguripake mayat- mayat iku lan ngangkat mayat-mayat iku ing awan-awan krana disekseni dening kabeh uwong ing donya. Kedadean iki diterangake ana ing Wahyu bab 11 ayat 3 nganti 12. Gusti uga bakal ngirim 144,000 saksi saka bangsa Yahudi, 12.000 saka saben suku. Bab iki diterangake ana ing Wahyu bab 7 ayat 3 nganti 8. Awakmu uga nduwe Kitab Suci, buku, lan situs web. Kitab Suci lan pesen kang diwartakake dening Antikristus lan Nabi-Nabi Palsu ora ana sing bener. Awakmu kudu nemtuake dewe sapa sing martakake bebener lan apa sing kudu ditindakake adhedhasar kapercayanmu. Kalanggenganmu gumantung ing keputusanmu. Kanggo wong kang nampa pangapurane Gusti liwat rahe Gusti Yesus, kabeh iku ora gampang. Kaya apa kang ditulis ana ing Mateus bab 24 ayat 21 lan 22, "Amarga ing wektu iku bakal ana sangsara gedhé; kang durung tau kalakon wiwit wiwitaning jagat nganti sapréné lan uga ora bakal kalakon manèh. Lan saupama dina-dinané sangsara iku ora dicepetaké, sarupaning wong ora tulus slamet; nanging marga wong-wong kang pinilih, dina-dina iku bakal dicepetaké." Wahyu bab 13, ayat 7 nganti 10 nulis babagan gedhene panguwasane Gusti, "Sarta manèh diparengaké nempuh perang lan ngalahaké para suci; tuwin kaparingan pangwasa tumrap saben taler lan umat tuwin basa sarta bangsa. Lan sakèhing wong kang manggon ing bumi bakal padha nyembah marang kéwan iku, yaiku saben wong kang jenengé wiwit nalika dumadiné jagat ora katulis ing buku kauripan kagungané Cempé kang wis kasembelèh. Sapa kang duwé kuping, ngrungokna! Sapa kang pinasthi ditawan, iku bakal ditawan; sapa kang pinasthi dipatèni sarana pedhang, iku bakal dipatèni sarana pedhang. Kang prelu ing kéné yaiku sabar-mantep lan pracayané para suci." Iki nggambarake menawa Gusti ora netepake watesan kang cukup kalawan Anti Kristus lan dosa. Gusti uwis matesi dayane Setan lan apa sing oleh katindakake dening Setan saka wiwitaning jaman nganti pangangkatan. Nanging, ing satengahe Mangsa Kasengsaran Gedhe ora bakal ana watesan marang dayane Setan utawa apa kang bisa ditindakake. Iki bakalane angel, nanging awakmu kudu tetep setya marang timbalanmu. Mripatmu kudu terus mandeng marang Gusti Yesus, kang kersa seda ing kayu salib amarga tresnane marang awakmu supaya awakmu bisa urip langgeng ing swarga karo Panjenengane. Ibrani 12:2 nulis, "Payo padha kita lakoni kanthi mandeng marang Yésus, kang ngasta kita ing sajroning pracaya sarta kang nuntun pracaya kita marang kasampurnan, kang ora ngétang kanisthan kalawan mantep
manggul salib, sulihing kabungahan kang kacawisaké kagem Panjenengané kang samengko lenggah ana ing tengening dhamparé Allah." Kabungahan kang uwis dicepakake yaiku menawa awakmu bisa bebarengan karo Gusti ing swarga amarga apa kang uwis dirampungake dening Panjenengane ana ing salib. Yen awakmu nampa sedane Gusti Yesus ing ing kayu salib dadi tebusan kanggo dosamu, mbesok awakmu bakal bebarengan karo Gusti in Swarga lan mlaku ana ing dalan saka emas. Ora bakal ana kasangsaran lan kasedhihan lan Panjenengane bakal ngilangake luhmu. Ana akeh kedadean kang dicatet ana ing Kitab Suci babagan apa kang bakal kelakon ing satengahe Mangsa Kasengsaran Gedhe. Kabeh iku ditulis supaya awakmu ngerti menawa Gusti ing Kitab Suci iku siji-sijine Gusti kang Sejati lan Gesang.